Na temelju članka 15. stavka 2. Zakona o javnoj nabavi („Narodne novine“, broj 120/16 i 114/22) i članka 74. Statuta Osnovne škole kraljice Jelene, Školski odbor na sjednici održanoj dana 18. prosinca 2024. godine donio je

**PRAVILNIK**

**O PROVEDBI POSTUPKA JEDNOSTAVNE NABAVE**

**U OSNOVNOJ ŠKOLI KRALJICE JELENE**

1. **OPĆE ODREDBE**

## Članak 1.

1. U svrhu poštivanja osnovnih načela javne nabave te zakonitog, namjenskog i svrhovitog trošenja proračunskih sredstava ovim se Pravilnikom o provedbi postupaka jednostavne nabave u Osnovnoj školi kraljice Jelene (u daljnjem tekstu: Pravilnik) uređuju postupci, pravila i uvjeti koji prethode stvaranju ugovornog odnosa za nabavu robe, radova i usluga u Osnovnoj školi kraljice Jelene (u daljnjem tekstu: Naručitelj) procijenjene vrijednosti manje od 26.540,00 eura bez PDV-a za nabavu roba i usluga, odnosno manje od 66.360,00 eura bez PDV-a za nabavu radova (u daljnjem tekstu: jednostavna nabava) za koje sukladno odredbama Zakona o javnoj nabavi ne postoji obveza provedbe postupaka javne nabave.
2. Pojmovi koji se koriste u ovom Pravilniku, a koji imaju rodno značenje, koriste se neutralno i odnose se jednako na muški i ženski spol.

# NAČELA JAVNE NABAVE

## Članak 2.

1. U provedbi postupaka nabave iz ovoga Pravilnika, Naručitelj je obvezan poticati tržišno nadmetanje gdje god je to moguće, osigurati jednak tretman svim gospodarskim subjektima koji sudjeluju u postupku nabave te transparentnost postupaka.
2. Naručitelj je obvezan primjenjivati odredbe ovoga Pravilnika na način koji omogućava učinkovitu nabavu te ekonomično i svrhovito trošenje proračunskih sredstava.

## Članak 3.

O sukobu interesa na odgovarajući način se primjenjuju odredbe Zakona o javnoj nabavi.

## Članak 4.

1. Postupak jednostavne nabave mora biti usklađen s Planom nabave Naručitelja, osim predmeta nabave procijenjene vrijednosti manje od 2.650,00 eura, bez PDV-a, za koje ne postoji obveza unosa u Plan nabave u skladu sa Zakonom o javnoj nabavi.
2. U postupcima jednostavne nabave propisanima ovim Pravilnikom, Naručitelj će primjenjivati i druge važeće zakonske i podzakonske propise, ovisno o pojedinim predmetu nabave.

# POSTUPCI JEDNOSTAVNE NABAVE

## Članak 5.

* 1. Izravno ugovaranje
	2. Ograničeno prikupljanje ponuda
	3. Javno prikupljanje ponuda
		1. **Izravno ugovaranje**

# PROVEDBA POSTUPKA JEDNOSTAVNE NABAVE ČIJA JE PROCIJENJENA

**VRIJEDNOST MANJA OD 9.290,60 EURA**

## Članak 6.

1. Izravno ugovaranje nabave radova, roba i usluga procijenjene vrijednosti manje od 9.290,60 eura bez PDV-a, provodi se izdavanjem narudžbenice ili zaključivanjem ugovora s jednim gospodarskim subjektom po vlastitom izboru Naručitelja.
2. Narudžbenica obvezno sadrži podatke o: naručitelju, vrsti roba/radova/usluga koje se nabavljaju uz detaljnu specifikaciju jedinica mjere, količini, jediničnim cijenama te ukupnoj cijeni, roku i mjestu isporuke, načinu i roku plaćanja, gospodarskom subjektu-dobavljaču.
3. Narudžbenicu potpisuje čelnik Naručitelja.
4. Ugovor obvezno sadrži podatke o ugovornim stranama koje sklapaju ugovor, mjestu i datumu sklapanja ugovora, predmetu ugovora, cijeni i ostalim bitnim sastojcima ugovora sukladno Zakonu o obveznim odnosima.
5. Ugovor potpisuje čelnik Naručitelja.
6. Iznimno od odredbe stavka 1. ovoga članka, ugovor o nabavi može se sklopiti izravnim ugovaranjem s jednim gospodarskim subjektom i za nabave robe, usluga i radova čija je procijenjena vrijednost bez PDV-a veća od 9.290,60 eura u sljedećim slučajevima:
	* nabave usluga od ponuditelja čiji se odabir predlaže zbog specijalističkih stručnih znanja i posebnih okolnosti (konzultantske usluge, specijalističke usluge, tehnički razlozi i slično),
	* nabave robe zbog posebnih okolnosti ili po posebnim uvjetima,
	* kada zbog umjetničkih razloga i/ili razloga povezanih sa zaštitom isključivih prava ugovor može izvršiti samo određeni ponuditelj,
	* nabave zdravstvenih usluga, socijalnih usluga, usluga obrazovanja, konzervatorskih usluga, usluga hotelskog smještaja, restoranskih usluga i usluga cateringa,
	* kada u postupku javnog prikupljanja ponuda ili ograničenog prikupljanja ponuda

nije dostavljena nijedna ponuda, a postupak jednostavne nabave se ponavlja,

* + žurne nabave uzrokovane događajima koji se nisu mogli unaprijed predvidjeti.
1. U slučaju potrebe sklapanja ugovora izravnom pogodbom iz drugih objektivno opravdanih razloga vezanih za prirodu predmeta nabave ili izvršenje ugovora, osim u slučajevima iz stavka 6. ovoga članka, suglasnost za sklapanje ugovora daje Školski odbor na temelju obrazloženog prijedloga ravnatelja/ ice.
	* 1. **Ograničeno prikupljanje ponuda**

# PROVEDBA POSTUPKA JEDNOSTAVNE NABAVE ČIJA JE PROCIJENJENA VRIJEDNOST JEDNAKA ILI VEĆA OD 9.290,60 EURA, A MANJA OD 13.272,28 EURA

## Članak 7.

1. Ograničeno prikupljanje ponuda za nabavu roba, radova i usluga procijenjene vrijednosti jednake ili veće od 9.290,60 eura bez PDV-a, a manje od 13.272,28 eura bez PDV-a Naručitelj provodi traženjem ponuda od najmanje tri (3) gospodarska subjekta po vlastitom izboru.
2. Poziv na dostavu ponuda upućuje se na način koji omogućuje dokazivanje da je isti zaprimljen od strane gospodarskih subjekata (dostavnica, povratnica, izvješće o uspješnom slanju telefaksom, potvrda e-mailom).
3. Poziv na dostavu ponuda mora sadržavati najmanje: naziv naručitelja, opis predmeta nabave, troškovnik, procijenjenu vrijednost nabave, kriterij za odabir ponude, uvjete i zahtjeve koje ponuditelji trebaju ispuniti (ako se traži), rok za dostavu ponuda i način dostavljanja ponuda, kontakt osobu, broj telefona i adresu elektroničke pošte.
4. Rok za dostavu ponuda mora biti primjeren predmetu nabave i ne može biti kraći od 5 dana od dana upućivanja poziva, odnosno od dana slanja poziva na dostavu ponuda – osim u slučaju žurne nabave.
5. Ponude se zaprimaju na dokaziv način (e-mail, osobna dostava, poštom i sl.).
6. Za odabir ponude dovoljna je jedna (1) pristigla ponuda koja udovoljava svim traženim uvjetima naručitelja.
7. Odluku o odabiru ili ne odabiru ponude Naručitelj je obvezan bez odgode istovremeno dostaviti svakom ponuditelju na dokaziv način (dostavnica, povratnica, izvješće o uspješnom slanju telefaksom, potvrda e-mailom) u primjerenom roku, a najduže u roku od 30 dana od dana isteka roka za dostavu ponuda, osim ako je u dokumentaciji o nabavi određen duži rok.
8. Nabava se provodi izdavanjem narudžbenice ili zaključivanjem ugovora s odabranim

gospodarskim subjektom.

1. Narudžbenicu ili ugovor potpisuje čelnik Naručitelja.
2. Iznimno, ovisno o prirodi predmeta nabave i razini tržišnog natjecanja, poziv za dostavu ponuda može se uputiti samo jednom (1) gospodarskom subjektu u slučajevima provedbe nabave koja zahtijeva žurnost i u ostalim slučajevima po Odluci Naručitelja.
	* 1. **Javno prikupljanje ponuda**

# PROVEDBA POSTUPKA JEDNOSTAVNE NABAVE ČIJA JE PROCIJENJENA VRIJEDNOST JEDNAKA ILI VEĆA OD 13.272,28 EURA, A MANJA OD 26.540,00 (66.360,00) EURA

## Članak 8.

Čelnik Naručitelja donosi Odluku o početku jednostavne nabave procijenjene vrijednosti jednake ili veće od 13.272,28 eura bez PDV-a, a manje od 26.540,00 eura bez PDV-a za nabavu roba i usluga odnosno 66.360,00 eura bez PDV-a za radove, koja obvezno sadrži:

* naziv predmeta nabave,
* redni broj predmeta nabave u Planu nabave,
* procijenjenu vrijednost nabave,
* iznos planiranih sredstava (s PDV-om),
* izvor planiranih sredstava (pozicija i konto financijskog plana),
* podatke o osobama koje provode postupak,
* podatke o ponuditeljima kojima će se uputiti poziv na dostavu ponude,
* ostale bitne podatke

## Članak 9.

1. Kod postupaka jednostavne nabave iz članka 8. ovog Pravilnika Naručitelj istodobno sa slanjem poziva na dostavu ponuda na adrese najmanje tri (3) gospodarska subjekta po vlastitom izboru, javno objavljuje poziv na svojoj mrežnoj stranici. Na temelju javno objavljenog poziva svaki zainteresirani gospodarski subjekt može podnijeti ponudu.
2. Poziv mora biti dostupan na mrežnoj stranici Naručitelja najmanje 5 dana od dana njegove

objave.

1. Poziv na dostavu ponuda upućuje se na način koji omogućuje dokazivanje da je isti zaprimljen od gospodarskog subjekta (dostavnica, povratnica, izvješće o uspješnom slanju telefaksom, potvrda e-mailom).
2. Poziv na dostavu ponuda mora sadržavati najmanje: naziv naručitelja, opis predmeta nabave, troškovnik, procijenjenu vrijednost nabave, kriterij za odabir ponude, uvjete i zahtjeve koje ponuditelji trebaju ispuniti (ako se traži), rok za dostavu ponude (datum i vrijeme), način dostavljanja ponuda, adresu na koju se ponude dostavljaju, internetsku adresu ili adresu na kojoj se može preuzeti dodatna dokumentacija ako je potrebno, kontakt osobu, broj telefona i adresu elektroničke pošte, datum objave poziva na internetskoj stranici.
3. Rok za dostavu ponuda mora biti primjeren predmetu nabave i ne može biti kraći od pet

(5) dana od dana upućivanja odnosno objavljivanja poziva na dostavu ponuda (osim u slučaju žurne nabave).

1. Za odabir ponude dovoljna je jedna (1) pristigla ponuda koja udovoljava svim traženim uvjetima naručitelja.
2. Iznimno, ovisno o prirodi predmeta nabave i razini tržišnog natjecanja, poziv na dostavu ponuda može se uputiti samo jednom (1) gospodarskom subjektu u slučajevima provedbe nabave koja zahtijeva žurnost i u ostalim slučajevima po odluci Naručitelja.
3. Poziv na dostavu ponuda koji se upućuje samo jednom (1) gospodarskom subjektu u iznimnim slučajevima iz prethodnog stavka ovog članka ne objavljuje se na mrežnoj stranici naručitelja.
4. Odluku o odabiru ili ne odabiru ponude Naručitelj je obvezan bez odgode istovremeno dostaviti svakom ponuditelju na dokaziv način (dostavnica, povratnica, izvješće o uspješnom slanju telefaksom, potvrda e-mailom) u primjerenom roku, a najduže u roku od 30 dana od dana isteka roka za dostavu ponuda, osim ako je u dokumentaciji o nabavi određen duži rok.
5. Nabava se provodi izdavanjem narudžbenice ili zaključivanjem ugovora s odabranim

gospodarskim subjektom.

1. Narudžbenicu ili ugovor potpisuje čelnik Naručitelja.
2. Otvaranje ponuda nije javno.

## Članak 10.

1. Ponude otvaraju najmanje dva ovlaštena predstavnika Naručitelja.
2. Nakon otvaranja ponuda predstavnici Naručitelja pregledavaju i ocjenjuju ponude na temelju uvjeta i zahtjeva iz Poziva na dostavu ponuda o čemu se sastavlja zapisnik o otvaranju, pregledu i ocjeni ponuda.
3. U postupku pregleda i ocjene ponuda prvo se isključuje ponuditelj kod kojeg su stečeni razlozi za isključenje određeni u Pozivu na dostavu ponuda.
4. Nakon isključenja ponuditelja sukladno stavku 4. ovog članka odbija se ponuda

ponuditelja u skladu s razlozima i uvjetima iz Poziva na dostavu ponuda.

1. Zatim se provjeravaju ponude preostale nakon isključenja i odbijanja ponuda.
2. Nakon pregleda i ocjene ponuda valjane ponude se rangiraju prema kriteriju za odabir ponude.
3. Nakon rangiranja ponuda, a prije donošenja odluke o odabiru, Naručitelj će od najpovoljnijeg ponuditelja s kojim namjerava sklopiti ugovor o nabavi zatražiti dostavu izvornika ili ovjerenih preslika svih dokumenata koji su bili traženi u Pozivu na dostavu ponuda, a koje izdaju nadležna tijela.
4. Pregled i ocjena ponuda tajni su do donošenja Odluke Naručitelja.

## Članak 11.

1. Naručitelj na osnovi rezultata pregleda i ocjene ponuda donosi Odluku o odabiru

najpovoljnije ponude koja se temelji na kriteriju za odabir ponude.

1. Odluka o odabiru najpovoljnije ponude obvezno sadrži:
	1. podatke o Naručitelju,
	2. predmet nabave
	3. naziv ponuditelja čija je ponuda odabrana za sklapanje ugovora o nabavi,
	4. razloge odabira,
	5. razloge isključenja ponuditelja,
	6. razloge odbijanja ponuda,
	7. datum donošenja i potpis odgovorne osobe.
2. Odluka o odabiru najpovoljnije ponude s preslikom zapisnika o otvaranju, pregledu i ocjeni ponuda Naručitelj je obvezan bez odgode istovremeno dostaviti svakom ponuditelju na dokaziv način (dostavnica, povratnica, izvješće o uspješnom slanju telefaksom, potvrda e- mailom, objavom na mrežnoj stranici Naručitelja) u roku od 30 dana od dana isteka roka za dostavu ponuda, osim ako je u dokumentaciji o nabavi određen duži rok.
3. Rok za donošenje Odluke o odabiru najpovoljnije ponude iznosi 10 dana od isteka roka za dostavu ponuda.
4. Naručitelj objavom Odluke o odabiru najpovoljnije ponude na internetskoj stranici Naručitelja, odnosno njenom izvršenom dostavom na dokaziv način stječe uvjete za sklapanje ugovora o nabavi.

## Članak 12.

1. Naručitelj će poništiti postupak nabave iz razloga propisanih odredbama Zakona o javnoj

nabavi.

1. Ako postoje razlozi za poništenje postupka jednostavne nabave, Naručitelj bez odgode donosi Odluku o poništenju postupka.
2. U Odluci o poništenju postupka jednostavne nabave, Naručitelj navodi:
	1. podatke o Naručitelju
	2. predmet nabave
	3. obavijest o poništenju,
	4. obrazloženje razloga poništenja,
	5. datum donošenja i potpis odgovorne osobe.
3. Rok za donošenje Odluke o poništenju postupka bagatelne nabave iznosi 10 dana od isteka

roka za dostavu ponuda, osim ako je u dokumentaciji o nabavi određen duži rok.

## Članak 13.

Odluka - obavijest o poništenju postupka jednostavne nabave s preslikom zapisnika o otvaranju, pregledu i ocjeni ponuda Naručitelj je obvezan bez odgode istovremeno dostaviti svakom ponuditelju na dokaziv način (dostavnica, povratnica, izvješće o uspješnom slanju telefaksom, potvrda e-mailom, objavom na internetskoj stranici Naručitelja) u roku od 30 dana od dana isteka roka za dostavu ponuda, osim ako je u dokumentaciji o nabavi određen duži rok.

# PROVEDBA POSTUPAKA JEDNOSTAVNE NABAVE, UVJETI SPOSOBNOSIT I JAMSTVA

## Članak 14.

1. Postupak jednostavne nabave pripremaju i provode najmanje dvije ovlaštene osobe Naručitelja koje imenuje ravnatelj/ica.
2. Ravnatelj/ica može, ovisno o složenosti predmeta nabave, i u drugim postupcima nabave iz članka 5. ovoga Pravilnika za pripremu i provedbu postupka nabave imenovati osobu koja ima važeći certifikat u području javne nabave.
3. Cijeli tijek postupka jednostavne nabave mora biti dokumentiran.
4. O zaprimanju, otvaranju te o pregledu i ocjeni ponuda sastavlja se zapisnik
5. U postupcima jednostavne nabave ne provodi se javno otvaranje ponuda.

## Članak 15.

1. Za jednostavne nabave vrijednosti jednake ili veće od 9.290,60 eura Naručitelj može u pozivu za dostavu ponuda odrediti da svi dokumenti koje Naručitelj traži ponuditelji mogu dostaviti u neovjerenoj preslici.
2. Neovjerenom preslikom smatra se i neovjereni ispis elektroničke isprave.

## Članak 16.

Za jednostavne nabave vrijednosti jednake ili veće od 9.290,60 eura, Naručitelj u postupku jednostavne nabave može od gospodarskih subjekata tražiti jamstvo za ozbiljnost ponude, jamstvo za uredno ispunjenje ugovora, jamstvo za otklanjanje nedostataka u jamstvenom roku i jamstvo o osiguranju za pokriće odgovornosti iz djelatnosti na koje se na odgovarajući način primjenjuju odredbe Zakona o javnoj nabavi.

# KRITERIJ ZA ODABIR PONUDE U POSTUPKU JEDNOSTAVNE NABAVE

**Članak 17.**

1. Kriteriji za odabir ponude u postupcima jednostavne nabave je ekonomski najpovoljnija

ponuda, ili najniža cijena.

1. Kod ekonomski najpovoljnije ponude, osim kriterija cijene koristite se kriteriji povezani s predmetom nabave kao što su: kvaliteta, tehničke prednosti, estetske i funkcionalne osobine, ekološke osobine, operativni troškovi, ekonomičnost, rok isporuke ili rok izvršenja, jamstveni rok i drugo.

# SKLAPANJE I IZVRŠENJE UGOVORA

## Članak 18.

Kod javnog prikupljanja ponuda u postupku jednostavne nabave s odabranim ponuditeljem sklapa se ugovor o nabavi koji mora biti u skladu s uvjetima određenim u pozivu na dostavu ponude te s odabranom ponudom.

## Članak 19.

1. Ugovor sklopljen u postupku jednostavne nabave mora se izvršavati u skladu s uvjetima iz

poziva na dostavu ponude te odabranom ponudom.

1. Ravnatelj/ica je u obvezi kontrolirati izvršenje sklopljenih ugovora na temelju provedenog

postupka jednostavne nabave.

1. **REGISTAR UGOVORA JEDNOSTAVNE NABAVE**

**Članak 20.**

Naručitelj je obvezan voditi registar sklopljenih ugovora jednostavne nabave.

## Članak 21.

Naručitelj je obvezan svu dokumentaciju o jednostavnoj nabave čuvati najmanje četiri godine od završetka postupka nabave.

1. **ZAVRŠNE ODREDBE**

## Članak 22.

1. Ovaj Pravilnik stupa na snagu istekom osmoga dana od dana objave na oglasnoj ploči Naručitelja.
2. Ovaj Pravilnik će se objaviti i na mrežnoj stranici Naručitelja.

## Članak 23.

Stupanjem na snagu ovog Pravilnika prestaje važiti Pravilnik o provedbi postupka jednostavne nabave u Osnovnoj školi kraljice Jelene (KLASA: 003-05/17-01/02, URBROJ: 2180/01-12-01-17-1) od 20. lipnja 2017. godine, Izmjene i dopune Pravilnika o provedbi postupka jednostavne nabave u Osnovnoj školi kraljice Jelene (KLASA: 003-05/17-01/02, URBROJ: 2180/01-12-01-17-2) od 18. listopada 2017. godine, Izmjena Pravilnika o provedbi postupka jednostavne nabave u Osnovnoj školi kraljice Jelene (KLASA: 003-05/19-01/07, URBROJ: 2180/01-12-01-19-1) od 23. rujna 2019. godine i Pravilnik o izmjeni Pravilnika o provedbi postupka jednostavne nabave u Osnovnoj školi kraljice Jelene (KLASA: 011-03/23-02/01, URBROJ: 2180-1-12-01/01-23-1) od 9. veljače 2023. godine.

KLASA: 011-03/24-01/06

URBROJ: 2180-1-12-01/01-24-1

U Solinu, 18. prosinca 2024. godine

Zamjenica predsjednice Školskog odbora:

Milica Duvnjak, prof.

Ovaj Pravilnik objavljen je na oglasnoj ploči Naručitelja dana 18. prosinca 2024. godine, a stupio je na snagu dana 27. prosinca 2024. godine.

Ravnateljica:

Vesna Ružić, prof.